ທ່ານ ອັນ​ວາ ອີບ​ຣາ​ຮິມ ຊະ​ນະ​ການ​ເລືອກ​ຕັ້ງ ສະ​ພາ​ແຫ່ງ​ຊາດ ມາ​ເລ​ເຊຍ
ໃນ​ຕົ້ນ​ປີນີ້ ທ່ານ ອັນ​ວາ ແລະ ທ່ານ ມາ​ຮາ​ເທຍ ໄດ້​ຮ່ວມ​ມື​ກັນ​ອີກ​ຄັ້ງ​ນຶ່ງ ເພື່ອ​ເອົາ​ຊະ​ນະ​ ອະດີດນາຍົກ ຂອງມາເລເຊຍ ທ່ານ ນາຈິບ ຣາຊັກ.
ອະດີດຮອງນາຍົກລັດຖະມົນຕີຂອງ ມາເລເຊຍ ທ່ານ ອັນວາ ອີບຣາຮິມ ໄດ້ເນັ້ນຢ້ຳ ການຫັນຄືນສູ່ການເມືອງຂອງທ່ານ ດ້ວຍໄຊຊະນະໃນການເລືອກຕັ້ງສະພາແຫ່ງຊາດ ໃນວັນເສົາວານນີ້ ການໄດ້ຮັບຕຳແໜ່ງໃນສະພາແຫ່ງຊາດຄືນ ໄດ້ເຮັດໃຫ້ນັກການເມືອງທີ່ມີອາຍຸ 71 ປີ ນັ້ນ ຫຍັບເຂົ້າໃກ້ຕຳແໜ່ງສູງສຸດອີກນຶ່ງບາດກ້າວ, ດັ່ງທີ່ນາຍົກລັດຖະມົນຕີ ອາຍຸ 93 ປີຂອງມາເລເຊຍ ທ່ານ ມາຮາເທຍ ໂມຮາມັດ ໄດ້ກ່າວວ່າ ທ່ານຈະລາອອກຈາກຕຳ ແໜ່ງພາຍໃນສອງປີ ເພື່ອເປີດທາງໃຫ້ທ່ານ ອັນວາ ສືບທອດຕຳແໜ່ງຂອງທ່ານ ທ່ານ ອັນວາ ໄດ້ເປັນຮອງນາຍົກລັດຖະມົນຕີໃນລະຫວ່າງ ການດຳລົງຕຳແໜ່ງສະໄໝ ທີ່ຜ່ານມາຂອງທ່ານ ມາຮາເທຍ, ຈົນຮອດເວລາທີ່ທ່ານຖືກໄລ່ອອກໃນປີ 1998 ຕໍ່ມາ ທ່ານໄດ້ຖືກຕັດສິນວ່າມີຄວາມຜິດ ກ່ຽວກັບ ການສໍ້ລາດບັງຫຼວງ ແລະ ການມີເພດສຳ ພັນກັບຄົນເພດດຽວກັນ, ເປັນຂໍ້ກ່າວຫາທີ່ທ່ານ ແລະ ຜູ້ສະໜັບສະໜູນຂອງທ່ານໄດ້ ຢືນຢັນວ່າ ມີເຈຕະນາທີ່ເຮັດໃຫ້ອາຊີບການເມືອງຂອງທ່ານສິ້ນສຸດລົງ ການຕັດສິນ ໂທດທີ່ວ່ານັ້ນ ໄດ້ຖືກຕ່າວປີ້ນໃນເວລາຕໍ່ມາ ແລະ ໄດ້ຮັບອະໄພຍະໂທດຈາກເຈົ້າຊີວິດ ຂອງ ມາເລເຊຍ ໃນຕົ້ນປີນີ້ທ່ານ ອັນວາ ແລະ ທ່ານ ມາຮາເທຍ ໄດ້ຮ່ວມມືກັນອີກຄັ້ງນຶ່ງ ເພື່ອເອົາຊະນະ ອະດີດນາຍົກຂອງມາເລເຊຍ ທ່ານ ນາຈິບ ຣາຊັກ ແລະ ພັນທະພິດ ບາຣີຊານ ແຫ່ງຊາດ ທີ່ກໍາລັງປົກຄອງປະເທດຢູ່ Anwar and Mahathir teamed up again to defeat Malaysian Najib Razak and the ruling Barisan Nasional coalition earlier this year